## Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

### NN 90/2013 (12.7.2013.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

2010

Hrvatska agencija za nadzor financijskih usluga na temelju odredbe članka 20. stavka stavka 1. alineja 3. Zakona o Hrvatskoj agenciji za nadzor financijskih usluga (»Narodne novine«, br. 140/05 i 12/12), na sjednici Upravnog vijeća održanoj 5. srpnja 2013. godine donosi

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 145/05), dalje u tekstu: Pravilnik), u članku 1. alineja 6. iza broja »87/08« briše se »i« i stavlja zarez, a iza broja »82/09« dodaje se »i 54/13«.

Članak 2.

U članku 5. stavku 1. točka 2. mijenja se i glasi:

|  |  |  |  |
| --- | --- | --- | --- |
| 2. | Odobrenje za obavljanje funkcije člana uprave društva za osiguranje,  odnosno društva za reosiguranje, odnosno društva za uzajamno  osiguranje – članak 28. stavak 2. i članak 47. u vezi s člankom 28. stavak 1. ZOS-a  Odobrenje za obavljanje funkcije člana uprave u drugom društvu za  osiguranje odnosno društvu za reosiguranje – članak 28. stavak 7. i članak 47. ZOS-a  Odobrenje za obavljanje funkcije izvršnog direktora društva za  osiguranje, odnosno društva za reosiguranje – članak 28. stavak 2. u svezi s  člankom 25.a. stavak 7. ZOS-a | 850,00 kn | 8.500,00 kn |

Članak 3.

U članku 5. stavku 1. točke 9.a. 9.b. i 9.c. mijenjaju se i glase:

|  |  |  |  |
| --- | --- | --- | --- |
| 9a. | za pojedine vrste neživotnih osiguranja i temeljni kapital 18,75 mil. kn i više | 3.000,00 kn | 30.000,00 kn |
| 9b. | za više vrsta neživotnih osiguranja ili životna osiguranja i temeljni  kapital 27,75 mil. kn i više | 4.500,00 kn | 45.000,00 kn |
| 9.c. | za reosiguranje i temeljni kapital od 25,5 mil. kn i više | 4.500,00 kn | 45.000,00 kn |

Članak 4.

U članku 5. stavku 1. točki 12. brišu se riječi »odnosno državi članici«.

Članak 5.

U članku 5. stavku 1. točka 15.a. mijenja se i glasi:

|  |  |  |  |
| --- | --- | --- | --- |
| 15a. | Izdavanje odobrenja za promidžbene aktivnosti društva za osiguranje odnosno  društva za reosiguranje – članak 65.b.stavak 1. ZOS-a | 200,00 kn | 2.000,00 kn |

Članak 6.

U članku 5. stavku 1. točka 20. mijenja se i glasi:

|  |  |  |  |
| --- | --- | --- | --- |
| 20. | Obavijest nadležnom nadzornom tijelu države članice i društvu za osiguranje o  obavljanju poslova osiguranja u državi članici preko podružnice, odnosno  obavijest nadležnom nadzornom tijelu države članice i društvu za reosiguranje o  obavljanju poslova reosiguranja u državi članici preko podružnice – članak  77. stavak 3. ZOS-a | 1.000,00 kn | 10.000,00 kn |

Članak 7.

U članku 5. stavku 1. iza točke 20. dodaje se točka 20.a koja glasi:

|  |  |  |  |
| --- | --- | --- | --- |
| 20.a. | Obavijest nadležnom nadzornom tijelu države članice i društvu za osiguranje o  neposrednom obavljanju poslova osiguranja u državi članici, odnosno obavijest  nadležnom nadzornom tijelu države članice i društvu za reosiguranje o neposrednom  obavljanju poslova reosiguranja u državi članici- članak 78. stavak 3. ZOS-a | 250.00 kn | 2.500,00 kn |

Članak 8.

U članku 5. stavku 1. iza točke 20.a dodaje se točka 20.b koja glasi:

|  |  |  |  |
| --- | --- | --- | --- |
| 20.b. | Obavijest nadležnom nadzornom tijelu države članice i društvu za zastupanje u  osiguranju, odnosno društvu za posredovanje u osiguranju i reosiguranju, odnosno  obrtu za zastupanje u osiguranju, o obavljanju djelatnosti zastupanja u osiguranju  odnosno posredovanja u osiguranju i reosiguranju u državi članici neposredno ili  preko podružnice - članak 265. ZOS-a u vezi s člankom 236. stavak 4. ZOS-a | 100,00 kn | 1.000,00 kn |

Članak 9.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/12-04/10

Urbroj: 326-220-13-2

Zagreb, 5. srpnja 2013.

Zamjenica predsjednika

Upravnog vijeća

Branka Bjedov Kostelac, v. r.

90 12.07.2013 Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

Pravilnik, NN 90/2013-2010
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)